NaiveNeuron/SloPal huggingface dataset:
J. Chrbet, poslanec: (2007-03-27):
Podľa platných hlasovacích lístkov overovatelia zistili, že za - pani Elenu Berthotyovú: hlasovalo za 26, proti 66, zdržalo sa 36, - Juraj Dubovský: za 0, proti 82 a zdržalo sa 46, - Miroslav Ďuriš: za 1, proti 82, zdržalo sa 45, - Peter Hulla: za 109, proti 12, zdržalo sa 7, - Anna Marková: za 70, proti 41, zdržalo sa 17, - Bohumil Novák: za 69, proti 41, zdržalo sa 18, - Lucia Žitňanská: za 50, proti 46, zdržalo sa 32. Na voľbu členov Súdnej rady Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za člena Súdnej rady Slovenskej republiky zvolený pán Peter Hulla. Keďže nebol zvolený potrebný počet kandidátov, vykoná sa opakovaná voľba, do ktorej postupujú nezvolení kandidáti s najväčším počtom hlasov, a to dvojnásobok, ako treba zvoliť. Sú to Elena Berthotyová, Anna Marková, Bohumil Novák a Lucia Žitňanská.
Kadúc, Miroslav, poslanec NR SR (2014-11-10):
Ďakujem pekne. Pani predsedajúca, ja keď som na výbore hovoril, že zvolanie schôdze počas víkendu nie je správne, pretože ľudia nie sú navyknutí počas víkendu sledovať parlament, majú svoje osob... Majú voľno, proste užívajú víkend... (Prerušenie vystúpenia predsedajúcou.)
Laurenčík, Milan, podpredseda NR SR (2021-10-21):
Pán poslanec, máte doplňujúcu otázku? Nech sa páči.
Hlina, Alojz, poslanec NR SR (2014-03-25):
Vážený pán predseda, vážený pán minister, vážené kolegyne, kolegovia. Jeden by povedal, čo sa dá povedať o Mongolsku. Ja som prelietal veľakrát ponad Mongolsko a vždycky som tam rozmýšľal, jak tam tí ľudia asi žijú, že jak tam ten svet beží. Poznáme to len z nejakých fotografií alebo z filmov. Ale zaujalo ma iné, nebol by som vystúpil, teda dve veci sa mi spojili v hlave, Mongolsko a nerastné suroviny. A preto som teda, krátko vystúpim. A chcem povedať jednu skutočnosť, že som rád a možno sa budeme učiť. Keď sme, keď som analyzoval pri tých indiánskych obchodoch, čo nám tu ponúkajú, viete, to keď prišli Španieli k Indiánom, tak im sklíčka dávali a tí im nosili zlaté sošky. Tak aj tuná prídu investori, ktorí v Detve povedia, že internet pre dedinčanov zadarmo, a za to chcú vedľa nich ťažiť. Tak som pri tej príležitosti, som analyzoval niektoré skutočnosti. A ak sa nemýlim, tak to bolo tak, že na Slovensku je 10 % daň za vyťažený nerast a v Mongolsku 50. Takže možno aj toto bude dobré pre nás, sa poučiť, hej, že ako kto k tomu pristupuje, a poctivo alebo nepoctivo. A tak jak sa niekedy ľudom spodobuje, že Mongolsko sem, Mongolsko tam, tam vidíte, v Mongolsku je, sú tieto parametre, sú takéto parametre. Čiže možno by to bolo pre nás inšpiratívne, aj pri tých ďalších konaniach, lebo tuná by sme sa stali v hľadáčiku lovcov nerastov, sme sa stali krajinou č. 1, lebo tu niekto ponúkol, že to vie všetko vybaviť. Viete, v Mongolsku, predpokladám, že keď nájdu nejakú mednú baňu pod churtami či jurtami, tak s tými ľuďmi rozprávajú slušne, hej, lebo už aj v Afrike rozprávajú s tými ľuďmi slušne a tie hlinené chatrče im aspoň presunú. U nás úplne bez kúska hanby, bez mihnutia brvy oka sú schopní Košičanom ťažiť hneď vedľa, vo dvoroch. Čiže to sú tiež možno pre nás inšpiratívne. Možno dopadneme tak, že keď už teraz ratifikujeme túto zmluvu, tak sa poučíme od Mongolov, od Mongolska, že ako pristupovať k svojmu nerastnému bohatstvu, ako ho zhodnocovať. Nie pre potreby úzkych skupín, však to už všetci dávno dobre vieme, ale možno aj pre, pre ľudí tej-ktorej krajiny, už keď sa narodili do krajiny, kde nejaké bohatstvo je, aby z toho niečo mali, keď už sa to ťaží. Alebo keď sa usúdi, že netreba ťažiť, respektíve keď niekto usúdi, že treba ťažiť, aby ste nezničili niekomu život a ešte to tu ľudom predali pomaly ako, neviem aký bohumilý, pardon za výraz, bohumilý projekt. To už niekedy tie absurdity, čo sa tu ľudom podsúvajú, že čo je ako pre ľudí tejto krajiny významné, rozum žasne. To si podľa mňa už nedovolia takto prezentovať možno ani tým ľudom v tých hlinených chatrčiach, keď, keď pod tými hlinenými chatrčami nájdu nejaké ropné alebo medené alebo neviem aké ložisko. Čiže to som si chcel, dovolil povedať. Som rád, že sa bude ratifikovať zmluva s Mongolskom, a verím, že sa teda od Mongolska poučíme ako si chrániť svoje prírodné bohatstvo a nerastné bohatstvo. Ďakujem.
Poliačik, Martin, poslanec NR SR (2012-07-24):
By som to zopakoval ešte raz. Ja súhlasím s východiskami, ktoré menoval pán minister vo svojej reči. A to je aj fakt, že odborné vzdelávanie je potrebné, že nejaká forma stratégie je potrebná a musíme jej prispôsobiť to, akým spôsobom budeme ten systém naďalej ovplyvňovať. Ale hovorím, že tie kroky, ktoré sú teraz navrhované, môžu spôsobiť to, že aj to, čo je zdravé v tom systéme, môže utrpieť, že školy, ktoré možno majú trošku inú predstavu o tom, ako má vyzerať budúcnosť tých detí, vďaka strategickému plánovaniu, ktoré môže byť iné, utrpia, ale to neznamená, že nie sú kvalitné, to znamená iba to, že tam majú o vzdelávaní a o výstupoch, ktoré majú byť vo forme tých študentov zo škôl, jednoducho inú predstavu. Takže ja som za to, aby sme mali špecifické odborné vzdelávanie, určite som za to, aby spolupracovali súkromné firmy a školy na spoločných pracoviskách a aby vznikali prirodzené, spojené projekty, kde konkrétna firma zadotuje techniku napríklad pre študentov, aby keď vyjdú zo školy, mohli nastúpiť priamo do tej firmy. Nech sa páči, keď rodičia toho študenta to vyberú alebo ten študent sám si to vyberie ako jeho kariéru, určite som posledný, ktorý by tomu bránil. Ale zároveň hovorím, že takejto stratégii by nemali podliehať všetci, že by mal byť priestor na to, aby niektoré školy mali svoju vlastnú predstavu o tom, ako majú vyzerať ich študenti, a aby títo študenti si mohli vybrať, akým spôsobom budú vstupovať na trh práce. A keď tieto veci dokážeme zladiť, myslím si, že aj jedna aj druhá strana bude spokojná. Ale obávam sa, že ak prejde ten zákon v takej podobe, ako je navrhnutý teraz, tak záujmy tej druhej strany, toho kreatívnejšieho, možno experimentálneho vyučovania alebo voľnejšieho prístupu, ktoré ale takisto musia spĺňať štátne normy... (Prerušenie vystúpenia časomerom.)
Glváč, Martin, podpredseda NR SR (2016-06-16):
Pani poslankyňa, prepáčte, ešte vás preruším. Keďže má prísť pán prezident, stihneme povedať úvodné slovo teraz alebo až potom?
M. Dzurinda, predseda vlády SR: (2004-12-09):
Pýtali ste sa na štádium, na stav, v akom sa rokovania nachádzajú. Slovenská republika podpísala s investorom memorandum o porozumení. Momentálne sa dokončuje investičná zmluva, ktorá by mohla ísť na schválenie do vlády ešte do konca tohto, prípadne začiatkom budúceho roka. Investor pracuje aj na žiadosti o štátnu pomoc, ktorá po podpise investičnej zmluvy pôjde na schválenie do Európskej komisie. Investor sa etabluje v priemyselnom parku obce Kechnec na rozlohe 25 ha, kde plánuje preinvestovať do konca roka 2007 približne 345 mil. EUR, bezmála 14 mld. korún, vytvoriť 937 pracovných miest, teda priamo bezmála 1 000 pracovných miest. Stavať chce začať už na jar alebo v prvej polovici budúceho roka s tým, že produkcia by mala začať nabiehať už začiatkom roka 2007. Celková pomoc zo strany štátu uvedená v memorande je 54,5 mil. EUR, z toho regionálna pomoc na počiatočnú investíciu a nové pracovné miesta je 53,5 mil. EUR a 1 mil. EUR je určený na vzdelávanie. Ešte sa mi žiada povedať, že tá investícia objavila Kechnec, dedinku neďaleko Sene, kde vlastne sa začali investori zaujímať začiatkom roku 1999. Možno nebude nezaujímavé pripomenúť, že prvýkrát doslova na roliach, na poliach sme otvárali stavbu základný kameň firmy MOLEX, ktorá bola predobrazom priemyselného parku presne 11. júna 1999. Na príklade tejto malej obce neďaleko Košíc treba ukázať, čo znamená miestna iniciatíva starostu obecného zastupiteľstva, a potom, samozrejme, aj širšieho okolia Košíc, univerzity technickej a mnohých aktívnych príčinlivých ľudí. Od 11. júna 1999 neprodukuje iba MOLEX, ale mnohé ďalšie firmy z Belgicka a iných krajín a vďaka odvahe a systematickej práci predovšetkým miestnych ľudí sa môžeme dnes tešiť, že práve do tohto priemyselného parku trafila aj takáto významná investícia. Nech je táto skúsenosť dobrým príkladom aj pre iných primátorov, iných starostov, iné obecné, mestské zastupiteľstvá našich miest, pretože toto je cesta ako získavať investície a pracovné miesta pre našich ľudí.
Pollák, Peter, poslanec NR SR (2015-10-01):
Vážený pán predsedajúci, kolegyne poslankyne, kolegovia poslanci, dovoľte, aby som z poverenia navrhnutého gestorského výboru v súlade s § 73 podal v prvom čítaní spravodajskú informáciu k návrhu skupiny poslancov Národnej rady Slovenskej republiky na vydanie zákona o Fonde na podporu kultúry národnostných menšín. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokoval ústavnoprávny výbor, výbor pre financie a rozpočet, výbor pre kultúru a médiá a výbor pre ľudské práva a národnostné menšiny ako gestorský výbor v lehote do 9. novembra, resp. v gestorskom výbore do 10. novembra 2015. Pán predsedajúci, otvorte, prosím, všeobecnú rozpravu.
Tomáš, Erik, poslanec NR SR (2017-12-21):
Pán poslanec Heger, také technokratické, nemastné-
-neslané vystúpenie hodné ministra financií, teda minimálne tieňového. Vy ste to už očakávali, ale aj vám musím pripomenúť hlasovanie z 28. novembra 2014, ktoré tak rozčúlilo Jozefa Mihála, lebo sme ho tu vyzliekli donaha a usvedčili z toho, že nehlasoval, že nehlasoval za zavedenie odvodovej odpočítateľnej položky, no a podobne ju nepodporila aj väčšina klubu OĽANO. Vy ste tu síce neboli, ale väčšina klubu OĽANO tiež nepodporila túto položku, ktorú vy teraz obhajujete. Stále vám ako keby chýba vysvetlenie, prečo bola vtedy zavedená. Už pán minister zdravotníctva aj ďalší vládni poslanci to ixkrát vysvetľovali, že išlo o podporu zamestnanosti, keďže bola vysoká nezamestnanosť. A síce vám to išlo len tak cez zuby, ale musím zopakovať, áno, v súčasnosti už nezamestnanosť klesla pod 6 %, je na úrovni 5,95 %, a myslím, ak sa nemýlim, voľných pracovných miest je v súčasnosti 
75-tisíc a, áno, vláda neustále sa snaží akčnými plánmi na základe zákona o pomoci zaostalým regiónom pomáhať a vyrovnávať aj tie regionálne rozdiely, ktoré sa týkajú aj samotnej nezamestnanosti. Ďakujem.
Bugár, Béla, podpredseda NR SR (2017-09-12):
Prezentujme sa a hlasujeme. (Hlasovanie.) Prítomných 140 poslancov, za 56, proti 9, zdržalo sa 75 poslancov. Návrh nebol schválený, preto nebudeme pokračovať v rokovaní. Ďalej, prosím vás, pani poslankyňa, aby ste uviedli hlasovanie k bodu 63, a to v prvom čítaní k návrhu skupiny poslancov na vydanie zákona, ktorým sa mení a dopĺňa zákon č. 561/2008 Z. z. o príspevku na starostlivosť o dieťa (tlač 677). Nech sa páči. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 561/2008 Z. z. o príspevku na starostlivosť o dieťa a o zmene a doplnení niektorých zákonov v znení neskorších predpisov a ktorým sa dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov , tlač 677.)
Paška, Pavol, predseda NR SR (2013-12-10):
Pán poslanec Štefanec, reakcia.
Huba, Mikuláš, poslanec NR SR (2013-10-25):
Ďakujem pekne za slovo. Ako vášnivému cyklistovi a zároveň Bratislavčanovi mi nedá nevyjadriť sa k téme cyklodoprava alebo cyklisti a cestná premávka, najmä v mestách, pretože v našich mestách, a budem hovoriť za Bratislavu a mám také poznatky aj z rozhovorov s bývalými čelnými predstaviteľmi dopravy na magistráte, ktorí nás stále presviedčali, že bicykel nie je dopravný prostriedok, ale je to len nástroj na športovanie, že si máme vyviesť bicykel niekde do Malých Karpát na aute a tam ho môžeme používať, ale aby sme zabudli na to používať bicykel v meste. To sú ľudia, ktorí asi neboli v živote v Holandsku, v Dánsku a v iných krajinách, ktoré sú úplne zaplavené bicyklami. Ja viem, že tie prírodné, civilizačné, urbanistické a iné podmienky môžu byť iné v iných mestách, ako je Bratislava, ale aj tak sú tu obrovské rezervy. Chcem v tomto vyzdvihnúť nedávno prijatú stratégiu rozvoja cyklistickej dopravy. Vo všeličom sa sporíme s rezortom dopravy, ale toto je naozaj veľmi pozitívny počin, že sa podarilo túto národnú stratégiu prijať. Držím palce národnému cyklokoordinátori Petrovi Kľučkovi, aby sa mu podarilo tie zámery dostať aj do praxe. A jedna praktická vec, nemám pozmeňovák, ale chcem sa pána ministra opýtať. Keď som bol pred dvoma rokmi v Bruseli, tak som s potešením videl, ako veselo cyklisti chodia v protismere v jednosmerkách a je to legálne. Pýtal som sa pána Kľučku, povedal, že je to údajne uzákonené aj u nás, ale chýba posledný krok, ako to často u nás býva, aby príslušný policajný orgán z dopravnej polície tam tú značku osadil, že ten bicykel môže v tom protismere ísť. Myslím, že by to veľmi cyklistom uľahčilo život, keby sa táto možnosť legalizovala. Ďakujem.
Šeliga, Juraj, podpredseda NR SR (2020-07-09):
Pani poslankyňa, na vaše vystúpenie osem pánov poslancov a pan..., paní poslankýň, pardon. Ako prvý s faktickou poznámkou, pán poslanec Kotleba, nech sa páči.
Hrnčiar, Andrej, podpredseda NR SR (2016-06-21):
Ďakujem. Končím možnosť nahlásiť sa s faktickými poznámkami. Na vystúpenie pána poslanca tri faktické poznámky. Nech sa páči, pani poslankyňa Zemanová.
F. Mikloško, poslanec: (2006-09-06):
Po druhé, spájanie s dielom holokaustu je symbolické. A rád by som vás upozornil, že to neboli len udalosti posledných dní, keď išlo o občanov maďarskej národnosti, ale boli to udalosti v minulosti, keď išlo o občanov rómskeho etnika, o občanov čiernej pleti, o občanov ázijského kontinentu. A parlament v tejto chvíli sa rozhodol, že sa k tomu vyjadrí, a politické strany sa vyjadria v tejto chvíli k tomu. Čiže tá logika je dlhodobejšia. Tie incidenty na Slovensku sú dlhšieho dáta. Dokonca by som povedal, že možno začali práve slobodou, ktorá nesie takéto sprievodné javy. A treba sa k nim aj v tejto novej situácii postaviť. (Potlesk.)
Buček, Jozef, poslanec NR SR (2018-05-10):
Ďakujem pekne. Pán podpredseda, vo všeobecnej rozprave vystúpilo päť pánov poslancov, nepodali však žiadny doplňujúci ani pozmeňujúci návrh. Teraz, pán podpredseda, prosím, aby ste dali hlasovať o tom, že Národná rada prerokuje návrh zákona v druhom čítaní.
Lehotský, Tomáš, poslanec NR SR (2020-05-15):
Keďže sme odsúhlasili bod 19 spoločnej správy, je bezpredmetné hlasovať o bode 18 spoločnej správy. Tým sme vyčerpali hlasovanie o všetkých pozmeňujúcich návrhoch zo spoločnej správy. Pán predseda, sme v treťom čítaní , otvorte, prosím, rozpravu.
Bugár, Béla, podpredseda NR SR (2019-09-20):
Pani poslankyňa Gaborčáková.
Klus, Martin, poslanec NR SR (2018-06-20):
Ďakujem pekne za všetky faktické poznámky. Aj za pochvalné slová a konštruktívnu kritiku. V záverečnom slove by som k tomu možno povedal trošičku viacej, do ktorého sa teda už asi priamo aj hlásim.
Bugár, Béla, podpredseda NR SR (2011-07-12):
Áno, pán poslanec kýva, že áno. Nech sa páči, prezentujme sa a hlasujme o návrhoch pána poslanca Matoviča, tzv. gastrolístky. (Hlasovanie.) Prítomných 140 poslancov, za 70, proti 62, zdržali sa 4, nehlasovali 4. (Potlesk.) Konštatujem, že návrh nebol schválený. Nech sa páči, ďalej.
Paška, Pavol, predseda NR SR (2012-09-26):
Pán poslanec Lebocký, reakcia.
Bugár, Béla, podpredseda NR SR (2017-05-18):
Páni poslanci, nevyrušujte.
Blanár, Juraj, podpredseda NR SR (2020-12-10):
Ďalší s faktickou poznámkou – pán poslanec Mizík.
P. Hrušovský, podpredseda NR SR: (2001-09-12):
Pani poslankyne, páni poslanci, vyhlasujem rozpravu o tomto bode programu za, no veď končíme. Vyhlasujem rozpravu o tomto bode programu za skončenú. Páni poslanci, ktorí boli prihlásení k tomuto bodu programu, majú ešte dvakrát možnosť v prvom čítaní, v druhom čítaní a v treťom čítaní sa prihlásiť k jednotlivým prerokúvaným bodom programu, takže poprosím teraz pána navrhovateľa a pýtam sa ho, či sa chce vyjadriť k rozprave? Nech sa páči, pán minister Šimko.
P. Hrušovský, poslanec: (2004-10-26):
(Hlasovanie.) 135 prítomných, 110 za, 25 sa zdržalo. Návrh sme schválili. Prosím ďalší návrh.
Ďuriš Nicholsonová, Lucia, podpredsedníčka NR SR (2019-02-06):
Ďakujem pekne za dovysvetlenie. Ja vás presvedčím o opaku, že my v týchto prípadoch naozaj si vždy vyžiadame tie správy od posudkového lekára, kde napríklad je to explicitne napísané. Sú tam ťažké nejaké psychiatrické stavy, je tam tá inkontinencia, sú tam všetky tieto veci pomenované. Napriek tomu je rozhodnutie úradu negatívne. Tá kompenzačná dávka nie je priznaná. Vo veľmi málo prípadoch, keď sme sa do toho naozaj že zahryzli a písali sme odvolania, sme boli úspešní v tom správnom konaní. Vo väčšine prípadov sme boli neúspešní. A keby ste čítali tie odôvodnenia, tak sa chytáte za hlavu. Naozaj, to, to by ste nevymysleli, ale hovorím ja mám konkrétne prípady úplne spísané aj s menami, takže môžme si to prejsť a naozaj to je presne o tom, čo hovorím. Tu by sme to mali pomenovať, že to jednoducho zlyháva, napísať to tam explicitne a nedať veľmi priestor na to manévrovanie.
Hrušovský, Pavol, podpredseda NR SR (2010-08-04):
S faktickou poznámkou na vystúpenie pána poslanca Krnáča sa prihlásili traja páni poslanci. Končím možnosť prihlásiť sa ďalším. Pán poslanec Ondruš.
T. Lebocký, poslanec: (2007-07-03):
Vzhľadom na to, že k bodu 18 spoločnej správy gestorský výbor neprijal žiadne odporúčania, dovolím si navrhnúť, vážený pán spravodajca, aby sa tento bod vyňal na osobitné hlasovanie s odporúčaním tento bod schváliť. O chvíľu pristúpim k zdôvodneniu môjho návrhu. Ďalším súvisiacim bodom s týmto bodom 18 spoločnej správy je aj bod 79, ktorý takisto navrhujem vyňať na osobitné hlasovanie s tým, že ho odporúčam neschváliť. Je to zároveň bod 79 spoločnej správy, áno. Dovoľte teraz, aby som sa vyjadril k bodu 18 veľmi stručne, aby som teda nezdržiaval. Ale... (Ruch v sále.)
Šipoš, Michal, poslanec NR SR (2023-06-15):
Ďakujem pekne. Ja môžem potvrdiť, že sme sa na grémiu dohodli všetky strany, že všetky zákony, ktoré prejdú v prvom čítaní, budú zaradené na 28. 6., všetci s tým súhlasili, takže neviem, o čom tu hovoríte. Ďakujem pekne.
Marcinková, Vladimíra, poslankyňa NR SR (2024-02-16):
Ďakujem, ďakujem veľmi pekne. Pán predsedajúci, vážené pani kolegyne, vážení páni kolegovia, páni poslanci, rada by som za skupinu poslancov odôvodnila návrh novely zákona, ktorým sa dopĺňa zákon o štátnej službe. Hlavným cieľom tejto malej predkladanej novely zákona je umožniť aj štátnym zamestnancom, ktorí sú na rodičovskej dovolenke, vykonávať zárobkovú činnosť, ktorá je zhodná alebo obdobná s činnosťou uvedenou v opise ich štátnozamestnaneckého miesta. Doposiaľ také niečo nebolo možné, nie je to možné a som presvedčená, že sme do istej miery diskriminovali skupinu štátnych zamestnancov na rodičovskej dovolenke mať aj ďalší príjem okrem toho príjmu na rodičovskej dovolenke, ktorý vieme, že je veľmi malý. A viac by som povedala v rozprave, do ktorej sa hlásim ako prvá.
M. Jureňa, minister pôdohospodárstva SR: (2007-10-24):
V roku 2006 výmera lesných pozemkov dosiahla 2 007-tisíc hektárov a porastovej pôdy 1 932-tisíc hektárov, táto sa dlhodobo zvyšuje. A lesnatosť ako percentuálny podiel celkovej výmery lesných pozemkov z celkovej výmery Slovenska bola v tom istom roku približne 41 %. Ťažba dreva má zvyšujúcu tendenciu. V roku 2002 na porovnanie dosiahla vyše 6,2 mil. m3, v roku 2003 to bolo 6,6 mil. m3, v roku 2005 10,2 mil. m3, čo je objem ťažby najvyšší, avšak spôsobený kalamitami, a v roku 2006 bola ťažba dreva 8,3 mil. m3. Celkový rozsah obnovy: prirodzená a umelá obnova má klesajúcu tendenciu. V dôsledku uplatňovania pôdohospodárskeho spôsobu však stúpa podiel prirodzenej obnovy, ktorý dosiahol v roku 2006 40,5 %. Predaj dreva je najvýznamnejším zdrojom príjmov v lesníckom sektore, ktorým sa zabezpečuje približne 80 % tržieb a výnosov. V roku 2006 sa z uskutočnenej ťažby dreva realizovalo 7 868-tisíc m3, rozdiel je spôsobený zásobami. Na domáci trh bolo dodaných 7 353-tisíc m3, čo je dosiaľ druhý najvyšší objem dodávok dreva na Slovensku. Vysokú dodávku zapríčinilo ukončenie spracovania kalamitného dreva z predchádzajúcich rokov. V roku 2006 sa dosiahla najlepšia štruktúra sortimentu dreva od roku 1990. Podiel ihličnatých píliarskych sortimentov bol 61 % a listnatých 37 %. Hospodársky výsledok lesného hospodárstva predstavoval v roku 2006 hodnotu 1 475 mil. Sk vrátane podpory, ktorá bola na úrovni 122 mil. Sk. Hospodársky výsledok v roku 2006 pozitívne ovplyvnilo predovšetkým zvýšenie priemerného speňaženia dreva, ktoré vzrástlo v roku 2006 celkovo o 14 %, pričom ihličnaté drevo o 18 %. Podiel lesného hospodárstva na makroekonomike v Slovenskej republike dosiahol 0,52 % a zhodnotenie tuzemskej trhovej produkcie dreva v odvetviach rezortu drevospracujúceho priemyslu predstavovalo sumu okolo 21,5 mld. Sk, čo je 1,3 % hrubého domáceho produktu. Usporiadanie vlastníctva lesov v zmysle reštitučných zákonov sa dosiaľ neukončilo, zostáva vysporiadať najmä drobné súkromné vlastníctvo, kde je najväčší podiel neodovzdaných lesov. Ďakujem za pozornosť.
Andreánsky, Ladislav, poslanec NR SR (2019-09-12):
Pán predsedajúci, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, ktorý určuje aj ako gestorský výbor s tým, že prerokuje návrh zákona v druhom čítaní v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
M. Číž, podpredseda NR SR: (2006-10-18):
Chcem vás informovať, že o ospravedlnenie svojej neúčasti na dnešnom rokovaní písomne požiadali títo poslanci: pán poslanec Ivan Mikloš a pán poslanec Viliam Veteška. Vážené pani poslankyne, vážení poslanci, v rokovaní teda pokračujeme v prvom čítaní v prerušenej rozprave o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a o zmene a doplnení niektorých zákonov, ktorý máte predložený ako tlač 84. Prosím teda alebo ďakujem pánovi ministrovi Počiatkovi, že zaujal miesto určené pre navrhovateľov, rovnako poprosím spravodajcu z výboru pre financie, rozpočet a menu, predsedu tohto výboru pána poslanca Jozefa Buriana, aby zaujal miesto určené pre spravodajcov. Chcem vám tiež povedať, že do rozpravy sú písomne ešte prihlásení poslanci Tomáš Galbavý, Magdaléna Vášáryová a Jozef Mikuš. Predtým, ako dám týmto poslancom slovo, o slovo požiadal v zmysle rokovacieho poriadku podpredseda Národnej rady Milan Hort.
Grendel, Gábor, podpredseda NR SR (2022-02-18):
Do rozpravy sa teraz hlási pán minister vnútra, nech sa páči.
Laššáková, Jana, podpredsedníčka NR SR (2014-12-10):
Ďakujem pekne, pani podpredsedníčka. Zaujmite miesto určené pre navrhovateľov. A teraz dávam slovo spravodajkyni, ktorú určil navrhnutý gestorský výbor, pre ľudské práva a národnostné menšiny, poslankyni Ivete Liškovej. Nech sa páči, pani poslankyňa, máte slovo.
Hrnčiar, Andrej, podpredseda NR SR (2018-05-28):
Končím dnešný rokovací deň, budeme pokračovať zajtra o deviatej hodine ráno. (Prerušenie rokovania o 19.00 hodine.)
Glváč, Martin, podpredseda NR SR (2018-05-11):
Ďakujem. Pán poslanec, vaše vystúpenie považujem za absolútne farizejské, tak ako celú vašu stranu, ktorá má eštebácke metódy v DNA. Vaše zastávanie sa novinárov je naozaj farizejstvo, pretože bol to váš minister obrany, ktorý dal ich odpočúvať, a dodnes táto kauza nie je ukončená. (Reakcie z pléna.) Je to podobné, je to podobné, ako nahovoriť svojho asistenta, pracovníka banky, aby poškodil banku a vyniesol údaje, ktoré sa nemajú dostať von, aby spáchal trestný čin, a potom, keď sa máte chlapsky k tomu postaviť na súde, budete rozprávať, že využijete svoje ústavné právo mlčať. Ďakujem.
Tkáčová, Jarmila, poslankyňa NR SR (2010-12-02):
A už končím. Áno už končím. Našou úlohou je prijímať spravodlivé a proporcionálne zákony. Ďakujem.
Paška, Pavol, predseda NR SR (2014-10-30):
(Hlasovanie.) 134 prítomných, 79 za, 55 sa zdržalo. Tento návrh sme schválili.
Kažimír, Peter, podpredseda vlády a minister financií SR (2014-07-10):
Veľmi prakticky. Neviem osobne riešiť problém Ústavu pamäti národa, tak ako neviem osobne riešiť problém ombudsmanky. To sú veľmi podobné problémy. Podľa mojich informácií tá veľká časť Ústavu pamäti národa teraz sídli v priestoroch ministerstva dopravy. Proste sme na jednej lodi z tohto pohľadu. To znamená, neexistuje, nemôže sa stať situácia, že by Ústav pamäti národa nemal kde sídliť. Je pravdou, že bolo by ideálne, aby si našiel svoje definitívne sídlo a dostal do správy nejakú nehnuteľnosť, ktorá je v správe majetku štátu, aby ju mohol užívať počas celého svojho fungovania. Toto by bolo ideálne riešenie. Ja pevne verím, že aj z procesu ESA, ktorý tu tak mnohí hrdinovia pravidelne trháte na kusy, aj cieľom reformy štátnej administratívy je, samozrejme, ušetriť a ušetriť aj na ľuďoch, aj na priestoroch. Takže pevne verím, že aj z tejto reformy vzíde možnosť realokovať niektoré orgány a dať vlastne priestor aj tým, ktorí ho naozaj potrebujú. Ďakujem, skončil som.
Danko, Andrej, predseda NR SR (2016-09-14):
Prosím, prezentujme sa a hlasujme. (Hlasovanie.) Prítomných 139 poslancov, za 101, proti 16, zdržalo sa 22. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím, spravodajcu, aby uviedol hlasovanie.
Mikloško, Jozef, poslanec NR SR (2015-05-14):
Ďakujem pekne. Vážení, dnes je sviatok takzvaného na nebevstúpenia, náhodou je aj štvrtok, keď si vždy počas rokovania pléna spomenieme na duchovný rozmer nášho života. Teda pozývam všetkých na pätnásťminútové 64. stretnutie, ktoré sa uskutoční o 12.15 v miestnosti č. 183.
Kollár, Boris, predseda NR SR (2023-02-17):
Pán poslanec, už sme skončili schôdzu. Už sme, uznesenie sme už schválili. Už neni schôdza. Jedna minúta. Je mi to ľúto. Pán poslanec Galek, nech sa páči.
Kollár, Boris, predseda NR SR (2022-06-29):
Nech sa páči, pán minister.
Grendel, Gábor, podpredseda NR SR (2021-11-02):
Prosím, prezentujme sa a hlasujme o skrátení lehoty. (Hlasovanie.) Prítomných 126 poslancov, za 81, proti 43, zdržali sa 2, hlasovali všetci prítomní. Konštatujem, že sme schválili skrátenie lehoty.
Bugár, Béla, podpredseda NR SR (2017-03-23):
Prezentujme sa a hlasujme. (Hlasovanie.) Prítomných 142, za 100, proti 24, 17 sa zdržali hlasovania, 1 nehlasoval. Tento bod zo spoločnej správy sme schválili.
Pellegrini, Peter, predseda NR SR (2014-12-03):
(Hlasovanie.) Prítomných 134 poslancov, za 55, proti 17, zdržalo sa 62 poslancov. Návrh sme neschválili.
J. Baška, minister obrany SR: (2008-06-19):
Predpokladaným materiálom navrhujeme, aby Národná rada vyslovila súhlas so zmenou mandátu, zmenou počtov príslušníkov ozbrojených síl Slovenskej republiky a ukončením pôsobenia zdravotníckeho tímu ozbrojených síl Slovenskej republiky v operácii ISAF v Afganistane, pričom ide o nasledujúce zmeny: - zvýši sa počet z 5 na 6 príslušníkov ozbrojených síl v provinčných rekonštrukčných tímoch, - z 5 na 15 príslušníkov ozbrojených síl v operačných a výcvikových tímoch, - z 5 na 6 príslušníkov ozbrojených síl v štáboch veliteľstiev operácie, - z 35 príslušníkov ozbrojených síl do 50 príslušníkov ozbrojených síl v strážnej jednotke v Tarin Kowt pod holandským vedením, provincia Uruzgan, Zmení sa mandát ozbrojených síl Slovenskej republiky v rámci operácie nasledovne: - vyšleme ďalšiu strážnu do jednotku do počtu 50 príslušníkov ozbrojených síl do tábora Hadrian v Deh Rawood, taktiež provincia Uruzgan pod holandským vedením, - vyšleme ďalšiu tretiu strážnu jednotku do počtu 50 príslušníkov ozbrojených síl do provincie Kandahár v spolupráci s kanadskou stranou, - vyšleme národný podporný prvok do počtu 6 + 6, čiže 12 príslušníkov ozbrojených síl a v rámci poslednej rotácie, druhej, sa zmení funkcia v zdravotníckom tíme z lekára rádiodiagnostika na lekára internistu. No a, samozrejme, poslednou vecou v tejto zmene mandátu je ukončenie pôsobenia zdravotníckeho tímu pôsobiaceho na leteckej základni KAIA do konca roku 2008, pretože súčasný mandát toto presne nedefinuje. Ide o spolupôsobenie v rámci českej poľnej nemocnice ROL 2 plus v Kábule na medzinárodnom letisku. Týmito navrhovanými zmenami dôjde k navýšeniu o 131 príslušníkov ozbrojených síl. Celkovo bude v operácii  ISAF pôsobiť do 246 príslušníkov spolu ozbrojených síl Slovenskej republiky. Multifunkčná ženijná jednotka bude aj naďalej pôsobiť na leteckej základni Kandahár v počte 57 príslušníkov ozbrojených síl. Čo sa týka finančných nákladov, v roku 2008 budú náklady na operáciu ISAF v Afganistane predstavovať viac ako 273 miliónov korún a v roku 2009 viac ako 615 miliónov korún. Finančné prostriedky na operáciu ISAF budú plne hradené z rozpočtu rezortu ministerstva obrany. Vážený pán predsedajúci, vážené pani poslankyne, páni poslanci, dovoľujem si vás požiadať, aby ste vyslovili súhlas s navrhovanou zmenou mandátu, zmenou počtov príslušníkov ozbrojených síl Slovenskej republiky a ukončením pôsobenia zdravotníckeho tímu ozbrojených síl Slovenskej republiky operácie ISAF v Afganistane. Ďakujem za úvodné slovo.
P. Hrušovský, predseda NR SR: (2004-06-17):
Poprosím pána poslanca Horvátha, aby z poverenia výboru pre pôdohospodárstvo Národnú radu informoval o stanovisku výboru k predloženému vládnemu návrhu zákona. Nech sa páči.
Mihalik, Marcel, poslanec NR SR (2020-09-29):
Ďakujem, pán predsedajúci. Pani poslankyňa, ja si vážim váš názor, samozrejme, a lebo takýmto spôsobom dochádza k určitému konsenzu pri predkladaní návrhov a názorov a, samozrejme, niečo sa prijme zmysluplné. Predkladatelia tohto zákona však majú diametrálne odlišný názor od toho vašeho. A dúfam, že so mnou súhlasíte. Ja by som sa dotkol jednej takej časti vašej rozpravy, kde ste hovorili o... alebo teda citovali ste, čítali ste vyjadrenie odborníkov. A ten záver ma tak zaujal, že tam je napísané: „... jednak to je náš pohľad na danú problematiku“. Vysvetlili ste aj situáciu, čo sa týka zákona o ústave. Ja s vami absolútne súhlasím. Áno, je to v našom zákone všetko takto zakotvené, len ani slovíčko o tom, aké právo má ten plod, to dieťa, ktoré sa má narodiť. To nemá žiadne právo asi. A zároveň by som sa chcel spýtať, myslíte si, že to dieťa, keby vedelo rozprávať, by povedalo: „Mama ma nechce, môžete ma zabiť.“ Takže z tohto pohľadu ja tu vidím taký morálny problém. A vzhľadom k tomu, že ste nepredniesli, alebo teda nebolo vám umožnené predniesť ten váš pozmeňovací návrh, ale viem, že tam máte zmienku o potratovej tabuľke, pilulke, by som vám možno dal otázku, že podľa mňa je to taký právny nezmysel, pretože lieky ako také aj výkon samotného potratu máme vo vyhláške, čiže tam treba asi vyhlášku zmeniť, nie zákon. Toto do zákona asi nepatrí. Ďakujem.
Jurinová, Erika, podpredsedníčka NR SR (2015-03-25):
S reakciou na faktické poznámky pán poslanec Mihál.
Gál, Gábor, poslanec NR SR (2010-09-08):
Ďakujem pekne za slovo. Vážený pán predsedajúci, vážené kolegyne, vážení kolegovia, návrh skupiny poslancov Národnej rady Slovenskej republiky na odvolanie Richarda Sulíka z funkcie predsedu Národnej rady Slovenskej republiky zo dňa 2. septembra 2010 pridelil predseda Národnej rady Slovenskej republiky rozhodnutím zo dňa 6. septembra 2010 č. 53 na prerokovanie a zaujatie stanoviska Mandátovému a imunitnému výboru Národnej rady Slovenskej republiky. Mandátový a imunitný výbor Národnej rady Slovenskej republiky rokoval o návrhu 8. septembra 2010 na svojej 4. schôdzi. Mandátový a imunitný výbor hlasoval o návrhu uznesenia, ktoré navrhla skupina poslancov Národnej rady Slovenskej republiky. Keďže návrh získal nadpolovičnú väčšinu hlasov prítomných poslancov, predmetný návrh uznesenia mandátový a imunitný výbor schválil. (Potlesk.) Pán predsedajúci, prosím, otvorte k tomuto bodu rozpravu.
Laurenčík, Milan, podpredseda NR SR (2021-10-21):
Ďakujem. Na vaše vystúpenie evidujem jednu faktickú poznámku. Ukončujem možnosť prihlásiť sa. S faktickou poznámkou vystúpi pán poslanec Maroš Kondrót.
Kollár, Boris, predseda NR SR (2020-04-29):
Na predrečníka, prosím, treba reagovať. Pán poslanec, chcem vás upozorniť, že nieže mu nebolo umožnené, nezavádzajte, je to nepoctivé. Pán Kuffa dostal minútu navyše, takže nehovorte, že tuná niekto nedovolil pánovi Kuffovi dokončiť myšlienku alebo vystúpiť. A ďalej treba vždy reagovať na predrečníka a nie navzájom medzi sebou. Chce sa vyjadriť pán poslanec Kuffa? Nech sa páči.
Kollár, Boris, predseda NR SR (2023-03-23):
Pani poslankyňa Zemanová.
Hort, Milan, podpredseda NR SR (2011-06-30):
Ďakujem pekne, pani poslankyňa. S faktickými poznámkami na vaše vystúpenie sa prihlásil pán poslanec Ľudovít Jurčík ako jediný. Uzatváram možnosť prihlásiť sa s faktickou poznámkou na vystúpenie poslanca alebo poslankyne v rozprave. Slovo má pán poslanec Jurčík, nech sa páči.
Gajdoš, Peter, minister obrany SR (2016-04-26):
Ďakujem velice pekne, pani predsedajúca. Ďakujem velice pekne za podporu. Ja som bol pripravený zo začiatku teda, že to vyhodnotím vojenskostrategicky, pretože každá operácia sa hodnotí: slabé, silné miesta a zraniteľné. Som presvedčený o tom, že slabé stránky, slabou stránkou opozície je, že musí neustále kritizovať. Vidím, že mám u vás serióznu podporu a mnoho pozitívnych slov. Takže srdečne ďakujem, musím to nejako zmeniť. Silná stránka je to, že skutočne hľadáte nedostatky, ktoré v každom prípade budú moje ďalšie oči, pretože ich toľko nemám, aby som vykonal dôslednú kontrolu všetkého, čo sa deje. Takže skutočne ďakujem. A tou zraniteľnou alebo tým zraniteľným miestom bude to, že pokiaľ vám nedám argumenty do rúk, tak ma nebudete kritizovať. Takže skutočne ďakujem. Čo sa týka ďalších záležitostí ohľadom podpory a záležitostí ohľadom toho, tej širokej spolupráce. V každom prípade ideme do toho aj s ministrom zahraničných vecí ohľadom, a vlády, bezpečnostnej stratégie, obrannej stratégie a vojenskej stratégie s tým, že treba vyhodnotiť Bielu knihu alebo analyzovať z toho dôvodu, že sa zmenila bezpečnostná situácia. A na základe týchto štyroch pilierov, keď tak mám povedať, je potrebné postaviť aj plán modernizácie a výstavby a vrátane plánu obstarávania zákazok. Čo ste spomínali ohľadom tých 1,6 %, alebo teda 2 %, ktoré sme sa zaviazali, v každom prípade mnohé diskusie, pretože som bol aj vojenským predstaviteľom v NATE, boli o tom, že trebárs smart difference, teda inteligentnú obranu a podobne. Ja som presvedčený o tom, že najlepšou smart difference a inteligentnou v obrane je práve, čo povedal pán poslanec Kollár, 2 %. A keď to dosiahneme spoločne s vami, vďaka. Čo sa týka záležitosti ohľadom Poliakov. Tam, samozrejme, každý tam má svoje názory. Ja len chcem povedať, dobrovoľná vojenská povinná príprava a príprava záloh je taktiež mojou prioritou, pretože to bolo zanedbávané... (Prerušenie vystúpenia časomerom. Potlesk.)
P. Paška, predseda NR SR: (2010-03-03):
(Hlasovanie.) 135 prítomných, 127 bolo za, 8 sa zdržalo. Tieto body sme prijali.
Danko, Andrej, podpredseda NR SR (2024-02-06):
O slovo v rámci rozpravy požiadal pán minister Matúš... (krátka pauza) Eštok. (Smiech v sále.) Takže aj naši ministri majú zložitejšie mená, ospravedlňujem sa pánovi... (Smiech v sále.) Ale Juríka som tiež skoro dal dneska, no. Nech sa páči.
Brixi, Otto, poslanec NR SR (2012-06-22):
Ďakujem pekne, pani predsedajúca. Pán profesor, nadviažem na vás len vo veci toho riadenia, toho manažmentu tejto inštitúcie. Už ako ste povedali, správny manažér a správny riaditeľ nemôže nikdy dopustiť, aby sa v zložitej ekonomickej situácii okrem iného investovalo do zložitých grafík a vizuálov v štúdiách, ktoré sa obratom zrušia. Samozrejme, dobrý manažér a riaditeľ nemôže nikdy dopustiť, aby sa štúdiá, najmä tie regionálne, riadili heslom: dobrá správa, žiadna správa. V neposlednom rade dobrý riaditeľ a manažér nemôže dopustiť to, aby na rozpočty regiónov išlo iba 5 % z celkového objemu prostriedkov, ktoré sú alokované vo verejnoprávnej vysielacej inštitúcii. Ďakujem pekne.
P. Prokopovič, poslanec: (2001-12-18):
J. Migaš, predseda NR SR: Hlasujeme spoločne o bodoch 1, 2, 3, 4 z pozmeňujúceho návrhu pána poslanca Hóku. Hlasujeme. Hlasujeme o bodoch 1, 2, 3, 4 z pozmeňujúceho návrhu pána poslanca Hóku. (Hlasovanie). Prítomných je 116 poslancov, za 106, proti nikto, zdržalo sa 8, nehlasovali 2. Tieto pozmeňujúce návrhy sme schválili. Ďalšie.
Jurinová, Erika, podpredsedníčka NR SR (2015-06-25):
Ďakujem pekne, pán minister. Chcete položiť doplňujúcu otázku, pán poslanec? Nech sa páči, máte priestor.
Kvorka, Ján, poslanec NR SR (2019-06-19):
Prosím, pán predsedajúci, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
Laurenčík, Milan, podpredseda NR SR (2021-11-26):
V rozprave teraz vystúpi pani poslankyňa Romana Tabák a pripraví sa pán poslanec Kristián Čekovský. Pani poslankyňa, nech sa páči, máte slovo.
Hort, Milan, podpredseda NR SR (2010-08-06):
Ja len krátko na pána poslanca Bublavého. Pán poslanec, naozaj ste tu nový a mali by ste byť, takpovediac, nepoškvrnený tou, možno aj nekultúrnou situáciou v parlamente, ale predovšetkým by sa očakávalo, napriek tomu, že ste povinný všetko kritizovať a podriadiť to kritike, ale demagógia tiež by mala mať svoju mieru. Ďakujem.
Laššáková, Jana, podpredsedníčka NR SR (2014-11-27):
Pán poslanec Kuffa, nech sa páči.
Horecký, Ján, minister školstva, vedy, výskumu a športu SR (2022-10-06):
Ďakujem aj za túto doplňujúcu otázku. Túto informáciu som mal, aj som odsledoval korešpondenciu alebo resp. komunikáciu medzi ministerstvom školstva a opytujúcim sa. Jednoducho stotožňujem sa nateraz, v tejto chvíli bez ďalšieho prieskumu možností konzultácie so stavovskými organizáciami, zriaďovateľmi a vedením škôl, nateraz sa stotožňujem s odpoveďou predchádzajúceho pána ministra Gröhlinga, že v rámci disponibilných hodín majú riaditelia škôl túto možnosť, aby teda posilnili telesnú a športovú výchovu presne podľa svojich školských vzdelávacích programov posilnením napríklad tejto orientácie na škole a tak ďalej. Je to predsa veľmi citlivé a závislé od toho, čo som hovoril pred tým, aká je tam infraštruktúra, možnosti, kvalifikačné predpoklady ľudí, ktorí by to mali robiť. Lebo mechanické zavedenie, povinné v tejto chvíli, od tohto momentu bez preskúmania týchto dát by mohlo znamenať, že tie deti nemajú cvičiť s kým a kde a nebolo by to ani v súlade so školským vzdelávacím programom, ktorý je podľa školského zákona úplne v kompetencii riaditeľa školy. Ale rozhodne mienim tú vec ďalej skúmať.
Gaborčáková, Soňa, poslankyňa NR SR (2019-03-27):
Chcem podporiť kolegyňu, lebo prichádza naozaj s dobrým návrhom zákona. Aby ste si nemysleli, že teda sa nevenuje tejto problematike, tak že predkladá nejakú hlúposť. Skutočne zreálnila situáciu služieb krízovej intervencie, a teda naozaj je častokrát problém, že obec a vyšší územný celok nechcú poskytovať finančný príspevok, hoci naozaj je potrebné, je potrebný teda na dofinancovanie sociálnych služieb. Celkovo krízová intervencia nie je dlhodobo v záujme ministerstva práce, čo si myslím, že je problémom našej, nášho Slovenska, keďže práve do nocľahární sa nám postupne dostávajú ľudia, ktorí sú poberateľmi dôchodkovej dávky alebo invalidného dôchodku, a teda naozaj mali by sme sa na nich pozerať ako na ľudí, ktorí mnohokrát nedokážu zabezpečiť svoje bývanie nijakým iným spôsobom ako takým, že sú vlastne klientmi nocľahární alebo sú klientmi nízkoprahových služieb, kde vôbec dostávajú ošatenie alebo jedno jedlo denne. Takže naozaj je to systém, ktorý je v ostatných krajinách bežnou záležitosťou, je to záchytná sieť ľudí, ktorí naozaj potrebujú pomoc a nemajú na to finančné prostriedky. Áno, je pravdou, že v roku 2012 bola minimálna mzda 327 eur a v roku 2019 520 a avizuje sa, že pôjde hore. Naozaj ide o zariadenia, ktoré fungujú hlavne v noci, mnohokrát práve RZP tam skladajú ľudí, a teda sú v ťažkom zdravotnom stave a oni musia byť bdelí celú noc. Mali by dostať príplatky, ale mnohokrát tie príplatky zamestnávatelia, teda väčšinou to vykonávajú charity alebo teda iné mimovládne organizácie, ktoré nemajú na to finančné prostriedky. Čiže je to namieste, a teda plne podporujem tento návrh zákona. Zatiaľ čo dávka v hmotnej núdzi dnes činí niečo nad 60 eur, takže je to totálna hlúposť, aby si títo ľudia dokázali uhradiť ubytovanie za túto sumu. Samozrejme, ja keď som sa pozerala na nocľahárne a nízkoprahové služby, ktoré sú v rámci gréckokatolíckej charity, kde ja teda vždy pracujem a som odborným garantom, tak tam vlastne ten rozdiel minimálny činí pri ubytovaní 21 eur mesačne na jedného klienta. To znamená, že naozaj fungujú v stratách, a teda ak hovoríme o tom, že máme zabezpečovať podľa zákona o hmotnej núdzi strechu nad hlavou, jedno teplé jedlo denne a primerané ošatenie, tak štát minimálne v týchto prípadoch by to mal sieťovať cez tieto služby. Ale keďže naozaj od roku 2012 sumu 120 eur nemenil a aj v roku 2019 je tá suma 120 eur, tak je to neatraktívne vôbec prevádzkovať tieto formy starostlivosti a keď to prestanú prevádzkovať charity, cirkevné organizácie alebo aj mimovládne organizácie, obávam sa, že nám tí ľudia budú umierať na uliciach. Ďakujem za pozornosť.
A. Belousovová, podpredsedníčka NR SR: (2010-05-26):
Vidím, že k rozprave chce zaujať stanovisko navrhovateľ. Nie? Takže nech sa páči, pán podpredseda vlády za navrhovateľa.
Glváč, Martin, podpredseda NR SR (2019-10-18):
Pani poslankyňa Milanová.
Bugár, Béla, podpredseda NR SR (2018-10-23):
Pán poslanec, toto už nie je procedurálny návrh. Pani poslankyňa Šebová.
V. Tomanová, ministerka práce, sociálnych vecí a rodiny SR: (2007-02-08):
Samostatnou otázkou je problematika garancií úspor sporiteľov na osobných dôchodkových účtoch. Zámerom ministerstva práce je v maximálnej miere zvýšiť bezpečnosť finančných prostriedkov naakumulovaných v dôchodkových fondoch. Tento zámer je jasne čitateľný v programovom vyhlásení vlády, ako aj v krokoch ministerstva práce. Už v minulom roku začalo ministerstvo s podrobným prehodnocovaním existujúcich pravidiel investovania majetku v dôchodkových fondoch spolu s odborníkmi Národnej banky Slovenska a zástupcov dôchodkových správcovských spoločností. Cieľom tohto prehodnocovania by mala byť právna úprava, ktorá zvýši nielen bezpečnosť dôchodkových úspor investovaných na finančných trhoch, ale i možnosti efektívneho zhodnocovania týchto finančných prostriedkov. Ministerstvo práce navyše veľmi úzko spolupracuje s Národnou bankou Slovenska, ktorá vykonáva dohľad nad činnosťou dôchodkových správcovských spoločností a má tak všetky predpoklady na to, aby včas dokázala identifikovať prípadné problémy. Je potrebné uvedomiť si, že systém dôchodkového sporenia je súčasťou povinného dôchodkového systému a jeho bezpečnosť a stabilita musí byť na Slovensku prioritou pre každú zodpovednú vládu.
P. Hrušovský, predseda NR SR: (2003-09-09):
(Hlasovanie.) Prítomných je 134 poslancov, za 83, proti 27, zdržalo sa 23, nehlasoval 1. Návrh sme schválili. Ďakujem pánovi poslancovi Mikušovi. Prosím pána poslanca Komlósyho, aby uviedol návrhy k prerokúvanému vládnemu návrhu zákona o cenách a o organizovaní trhu s vybranými poľnohospodárskymi výrobkami. Nech sa páči, pán poslanec Komlósy. Zs. Komlósy, poslanec: Ďakujem pekne, pán predseda. Vzhľadom na to, že v rozprave neodzneli žiadne návrhy, odporúčam, aby sa Národná rada uzniesla podľa § 73 ods. 3 písm. c) rokovacieho poriadku na tom, že odporučí tento návrh prerokovať v druhom čítaní. Pán predseda, dajte o tomto hlasovať.
Bugár, Béla, podpredseda NR SR (2019-10-16):
Nech sa páči, prezentujme sa a hlasujme. (Hlasovanie.) Prítomných 140, za 129, zdržalo sa 11. Konštatujem, že tento návrh sme schválili. Ďalej.
Vons, Peter, poslanec NR SR (2021-10-20):
Teraz pristúpime k hlasovaniu o pozmeňujúcom návrhu z rozpravy. Dajte, prosím, hlasovať o pozmeňujúcom návrhu poslanca Miloša Svrčeka.
Farkašovský, Karol, poslanec NR SR (2024-06-12):
Ďakujem pekne za slovo. Vážený pán predsedajúci, v rozprave nevystúpil nikto. Pristúpime k hlasovaniu o návrhoch uvedených v spoločnej správe. Gestorský výbor odporúča hlasovať o návrhoch uvedených v bodoch 1 až 3 v IV. časti spoločnej správy spoločne a tieto schváliť. Pán predsedajúci, prosím, dajte o tom hlasovať.
Figeľ, Ján, podpredseda NR SR (2015-03-18):
Nech sa páči s reakciou, Štefan Kuffa.
Pčolinský, Peter, podpredseda NR SR (2022-12-06):
S ďalšou faktickou pán poslanec Kučera.
P. Hrušovský, predseda NR SR: (2004-07-06):
(Hlasovanie.) 129 prítomných, 124 za návrh, 5 sa zdržalo. Návrh sme schválili. Pristúpime teraz k hlasovaniu o návrhu pána poslanca Pašku na prijatie uznesenia Národnej rady Slovenskej republiky, ktorým Národná rada Slovenskej republiky žiada vládu Slovenskej republiky o predloženie správy o uzatvorení zmluvy so Svetovou bankou na čerpanie úveru na modernizáciu sektora zdravotníctva . Návrh uznesenia máte rozdaný ako tlač 784. Pristúpime teraz k hlasovaniu o návrhu uznesenia, páni poslanci. Prosím, aby sme sa prezentovali a budeme hlasovať o návrhu uznesenia. (Hlasovanie.) 127 prítomných, 66 za návrh, 8 proti, 51 sa zdržalo, 2 nehlasovali. Návrh uznesenia sme schválili. Zostáva nám prerokovať bod programu, ktorý sme zaradili dodatočne na rokovanie 29. schôdze, a to je návrh na odvolanie pána predsedu výboru pre sociálne veci a bývanie Vojtecha Tkáča z funkcie predsedu výboru . Pán poslanec Tkáč, do rozpravy. Poprosím teraz pána podpredsedu Národnej rady Vetešku, aby návrh na odvolanie predsedu výboru pána poslanca Tkáča... Pán poslanec Tkáč sa hlási do rozpravy po návrhu, ktorý odôvodní  podpredseda Národnej rady pán Veteška. Nech sa páči, pán podpredseda.
D. Lipšic, poslanec: (2010-02-03):
Po druhé. Pán poslanec,  ja som tento návrh predkladal väčšinou vždy na začiatku volebného obdobia. Aj keď som bol ministrom spravodlivosti v roku 2003, to bol začiatok volebného obdobia, aj návrh zákona v roku 2007 myslím, teda tiež na začiatku volebného obdobia. Pani poslankyňa, poprosím vás, ja predkladám návrh novely ústavy preto, že odvtedy je ešte rozhodnutie Ústavného súdu. Ak ten zákon chceme prijať legitímnym spôsobom, tak  musíme na ten nález Ústavného súdu reagovať novelou ústavy. Ja som nemohol novelu ústavy predložiť predtým, ako bol nález Ústavného súdu, poprosím vás, naozaj, verte mi. To je jedna poznámka. Posledná poznámka k pani poslankyni Tóthovej. Daňové úrady u nás nemajú evidenciu, lebo sa nepodávajú majetkové priznania o tom, ktorí drogoví díleri vlastnia aké haciendy. Tak to znamená, že nemajú povinnosť preukazovať, z akých príjmov tie haciendy nadobudli. O tom je ten návrh zákona, aby mali takú povinnosť. Vy hovoríte, nech to nerobí možno finančná polícia a prokurátor, nech to robí daňový úrad. V poriadku, tak taký návrh ste mohli dať. Ale filozofia toho zákona, nedali ste žiaden návrh, ale filozofia toho zákona, aby preukazovala osoba, ktorej sa konanie týka, z akých príjmov majetok nadobudla, tá filozofia je správna a jedine možná. Aké orgány budú potom postupovať, aká sankcia z toho bude hroziť, je z tohto pohľadu sekundárne. Ale platí, čo som povedal v úvode. Nie je možné poraziť niečo ničím. Nie je možné hovoriť, som za zákon o preukazovaní pôvodu majetku, ale nie za tento a iný nepredložím. To sa mi zdá, že v parlamentnej demokracii je skôr hľadanie zámienky, prečo návrh zákona nepodporiť.
Figeľ, Ján, podpredseda NR SR (2014-11-09):
Nech sa páči, Jozef Viskupič.